cyanic-selkie/wikianc huggingface dataset:
Norsjø–Skienkanalen
Fra kanalens åpning og flere tiår framover var den hovedtransportåren mellom Øvre Telemark og Grenland, og fram til Bratsbergbanen ble åpnet i 1917 var den også den eneste transporveien ut til kysten for industrien på Notodden og Rjukan. Passasjertrafikken med rutebåt ble lagt ned i 1956, mens godstrafikken holdt på helt til 1980-årene, tømmerfløtingen helt til 2005. I 1962 ble det startet sesongbasert turisttrafikk på den nedre delen i forbindelse med Bandak–Norsjøkanalen, mens det siden 1980-årene også har vært turisttrafikk på Østkanalen.
Wat Phnom
Wat Phnom (khmer: វត្តភ្នំ) («Fjelltempel») er et buddhistisk tempel (wat) i Phnom Penh, Kambodsja, bygget i 1373. Med en høyde på 27 meter er det den høyeste religiøse bygningen i byen. Tempelet har også gitt navn til byen det befinner seg i.
Historie
Legenden forteller at Daun Penh, en rik enke, fant et stort Koki tre i elva. Inne i treet fant hun fire bronsestatuer av Buddha. Lady Penh fikk oppført en liten helligdom på en kunstig ås for å beskytte de hellige statuene. Etter hvert ble dette et hellig område og helligdom der folk ville komme for å be.
Et beretning om opprettelsen av Wat Phnom antyder at kong Ponhea Yat bygget helligdommen (vihear) da han flyttet sin hovedstad fra Angkor til Phnom Penh i 1432. Den fremtredende stupaen umiddelbart vest for helligdommen inneholder asken av kongen og hans familie.
Wat Phnom er sentrum for den kambodsjanske nyttårsfeiringen og feiringen av Pchum Ben.
Arkitektur
Tempelet har gjennomgått flere ombygginger i det 19. århundre og i 1926. Interiøret har et sentralt alterkompleks med en stor bronsestatue av en sittende Buddha omgitt av andre statuer, blomster, lys og elementer av hengivenhet og tilbedelse. Veggene er dekket med veggmalerier, mange av disse forteller historier om Buddhas tidligere reinkarnasjoner før han ble opplyst. Det er også veggmalerier med historier fra Reamker, Khmerversjonen av Ramayana. De nyere veggmaleriene i de nederste lagene er mer balansert, tradisjonelle og moderne.
I det sørvestlige hjørnet av Vihear og stupaen, er en liten helligdom dedikert til Daun Penh.
Gresk ild
Gresk ild (bysantisk ild, løpeild eller flytende ild, gresk: Υγρό Πυρ, hygró pyr) var et krigsvåpen benyttet av Østromerriket fra det 7. århundre. Kjennskapen rundt dette våpenet gikk tapt i det 14. århundre. Våpenet skal ha blitt oppfunnet omkring 673, av en syrisk flyktning ved navn Kallinikos fra Heliopolis (Syria)
Gresk ild kunne sende ut en stråle av brennende væske, og den var effektiv både på landjorden og til sjøs, men den ble i størst grad benyttet til sjøs. Man påsto at nøkkelen til våpenets effektivitet lå i at ilden kunne brenne under alle forhold, til og med under vann ble det sagt. Bysants fiender kjente ilden som en våt, mørk og klebrig ild, fordi den hang fast ved det den rammet, og var umulig å slukke. Fiendtlige skip fryktet å komme for nær innpå den bysantiske flåten, for når skipene var i skuddhold, gav den greske ilden bysanterne en enorm fordel.
Jf. flammekaster.
Waldkirchen (Erzgebirge)
Waldkirchen er en del av kommunen Grünhainichen i Erzgebirgskreis i Direktionsbezirk Chemnitz i den sørlige delen av Fristaten Sachsen.
Waldkirchen var tidligere en egen kommune i Mittlerer Erzgebirgskreis og deretter Erzgebirgskreis. Kommunen var en del av forvaltningsforbundet Wildenstein fra 29. mars 1994 frem til 1. mars 2009, da den ble innlemmet i Grünhainichen gjennom kommunesammenslåing. Kommunen hadde 1 173 innbyggere den 31. desember 2007.
Kuwait Liberation Medal
Kuwait Liberation Medal er en engelskspråklig betegnelse som kan vise til flere militære medaljer:
Norsk Bolig- og Byplanforening
Norsk Bolig- og Byplanforening (Norsk BOBY) er en ideell organisasjon, et forum for samfunnsplanlegging i Norge. Medlemmene er planleggere, politikere, utbyggere og andre med interesse for dette feltet. Foreningen er landsdekkende og arbeider først og fremst gjennom aktivitetene i de ni regionale avdelingene. Foreningen har rundt 750 medlemmer (2015-tall), fordelt på de ni regionale og én tematisk avdeling, Habitat Norge.
Historie
Foreningen ble stiftet i 1913 under navnet «Norsk Forening for Boligreformer» (NFB). Stiftelsen var et svar på et omfattende sosialt problem: dårlige boforhold for de eiendomsløse i befolkningen.
De fem som dannet kjernen i det som utviklet seg til å bli Norsk Forening for Boligreformer, var personer som engasjerte seg i boligsaken i ulike byer: advokat Christian Hansson og arkitekt Christian Morgenstierne i Oslo; Christen Gran Bøgh, som hadde organisert Bergen husleieforsikring i 1907; stadsfysikus Magnus Geirsvold i Bergen og arkitekt og byplanlegger Sverre Pedersen i Trondheim.
Bell County (Texas)
Bell County er et fylke i den amerikanske delstaten Texas. Det ligger i de sentrale delene av staten. Det grenser mot McLennan County i nord, Falls County i nordøst, Milam County i sørøst, Williamson County i sør, Burnet County i sørvest, Lampasas County i vest og mot Coryell County i nordvest.
Norsk Bolig- og Byplanforening
Historie
En annen person som fikk stor betydning for foreningen, var Christian Gierløff, som ble ansatt som generalsekretær og redaktør i 1915. Han var redaktør av Boligsak i By og Bygd i de 19 årene bladet eksisterte. Han sluttet i NFB i 1934.
Vanntåke
Vanntåkeanlegg ble utviklet for offshoreindustrien og de fleste oljeinstallasjonene i Nordsjøen anvender slik teknologi.
Bell County (Texas)
Bell Countys totale areal er 2,818 km² hvorav 73 km² er vann. I 2000 hadde fylket 237,974 innbyggere og administrasjonssenteret ligger i byen Belton. Fylket har fått sitt navn etter guvernør Peter Hansborough Bell.
Vanntåke
Vanntåke som slukkemiddel har den fordel at vannmengdene som brukes er små, og det ikke oppstår store vannskader. Vanntåke anses derfor som et godt egnet slukkemiddel i bygninger med høy kulturminneverdi. Inngrepene blir også minimale da en enkelt vanntåkedyse kan dekke et rom på 25 m². Teknologien egner seg også godt til å bli ettermontert i eldre bygninger, da vanntåkeanlegg kan knyttes til eksisterende ledningsnett. Ny lavtrykksteknologi gjør det mulig å skape vanntåke helt ned til 4 bar.
Bell County (Texas)
Den enorme armebasen Fort Hood ligger i Bell County.
Norsk Bolig- og Byplanforening
Historie
Foreningens arbeid var fra starten av i særlig grad rettet mot de sosiale og hygieniske sider ved boligen. Boligundersøkelser utgjorde derfor en viktig del av arbeidet. NFB drev også et omfattende opplysningsarbeid, gjennom utgivelse av tidsskrifter, hefter og bøker; utstillinger, kurs og konferanser.
Vanntåke
Vanntåke egner seg for automatiske slokkeanlegg som utløses i initialfasen i en brann. I omsorgsboliger der det bor mennesker som ikke kan rømme uten hjelp ved brannalarm anses vanntåke som spesielt gunstig, da tåken tar røyken med ned og lager bedre pusteforhold.
Stortinget er den mest kjente bygning i Norge som har vanntåkeanlegg. I den tette trehusbebyggelsen på verdensarvstedet Røros er det etablert en annen type tørr vanntåkeanlegg i loft for å forhindre brannsmitte. Ved brann må brannvesenet her koble til trykksatt vann for å utløse slokkeanlegget.
Bell County (Texas)
Fylket regnes til regionen Central Texas.
Norsk Bolig- og Byplanforening
Historie
I 1919 ble «Norsk Byplanforbund» dannet, etter initiativ fra NFB. Foreningen sendte en henvendelse til en rekke norske byplanspesialister. I henvendelsen het det blant annet: «Under Boligreformforeningens arbeide for byplansaken har det stadig med større styrke fremstillet sig som ønskelig at en organisation blev dannet av de arkitekter og ingeniører innen vort land som virkelig er habile reguleringsteknikere.» Mindre enn to måneder senere ble forbundet konstituert. Året etter ble det tatt opp som gruppe i Den Polytekniske Forening.
NFB fikk statlig støtte frem til 1926/-27. På den tiden hadde foreningens opplysningsarbeid båret frukter, og det var ikke lenger så stort behov for propaganda og informasjon om boligsaken.
I 1963 ble NFB og Norsk Byplanforbund enige om å gå sammen i én forening. NFB erkjente at situasjonen var en helt annen enn i 1913, når det gjaldt boligsaken. De store problemer var langt på vei løst gjennom statlige tiltak. De aktuelle problemstillingene på 1960-tallet var i hovedsak av mer byplanmessig karakter: hvilken type boligbebyggelse var ønskelig – småhus kontra høyhus – kommunikasjon og sanering.
Navnet på den nye foreningen ble Norsk Forening for Bolig- og Byplanlegging. Dette er senere endret til Norsk Bolig- og Byplanforening (Norsk BOBY).
Publikasjoner
Foreningen har utgitt diverse brosjyrer, propagandalitteratur, rundskriv og håndbøker, i tillegg til meldingsblad for medlemmene. De viktigste publikasjonene er likevel disse to tidsskriftene innenfor boligsak og planlegging:
Pris og heder
I 1977 vedtok styret å opprette en pris, Bolig- og byplanprisen. I statuttene for prisen sto det blant annet: «Norsk Forening for Bolig- og Byplanlegging utdeler hvert annet år – eller når styret finner det riktig – en pris – for fremragende arbeid innen boligplanleggings- eller utbyggingssektoren.»
Tidligere ble foreningens hederstegn, i form av mansjettknapper eller jakkemerke, tildelt personer som hadde gjort noe spesielt for foreningen.
Norsk Planmøte
Norsk BOBY har arrangert Norsk Planmøte (NPM) annethvert år siden 1990. Dette har utviklet seg til å bli et verdifullt etterutdanningstilbud og en viktig møteplass for alle med interesse for samfunnsplanlegging og -utvikling.
Hirtobrasilianus
Utseende
Middelsstore, avlange, brunlige trebukker. Antennene er kortere enn kroppen, nokså slanke. Pronotum er litt smalere enn dekkvingene, avrundet, knudrete. Dekkvingene er nokså jevnbrede og har to små pigger i spissen. Beina er tynne.
Levevis
Larvene lever i ved.
Utbredelse
Slekten er (navnet til tross) vidt utbredt i Sør-Amerika.
Østfold kollektivtrafikk
Østfold kollektivtrafikk, forkortes gjerne til ØKT, er en bestillerenhet for kollektivtrafikk i Østfold etablert i 2002, som har i hovedoppgave å samordne kollektivtrafikk og skoleskyss for de 305 000 innbyggerne i fylket. Byområdene i Ytre Østfold slik som Moss, Nedre Glomma og Halden har rødfargede bybusser. Regionbusser og langruter mellom og utenfor byene, og i Indre Østfold (distrikt), har lysegrønne busser. Fargekoden er lik den Ruter benytter for å separere bybussene i Oslo med regionbussene i Akershus.
ØKT har avtaler med flere lokale busselskap. I tillegg kommer ekspressbusser. Togtrafikk inngår ikke.
Harry Harrison
Harry Harrison (opprinnelig Henry Maxwell Dempsey, født 12. mars 1925, død 15. august 2012) var en amerikansk sciencefictionforfatter. Han var best kjent for romanen ''Make Room! Make Room! (1966), basis for filmen Soylent Green'' (1973). Hans best kjente gjennomgangsfigur i bokserie er Slippery Jim deGris i bøkene om The Stainless Steel Rat.
Personalia
Harrison ble født i Stamford, Connecticut, men har bodd i mange land, inklusive Mexico, England, Irland, Danmark og Italia. Han var en sterk talsmann for Esperanto og er tidligere ærespresident i det irske esperantoforbundet. Språket blir referert til i både Stainless Steel Rat and Deathworld seriene. Han hadde også medlemskaper i andre esperanto- organisasjoner som:«Esperanto League for North America» og «Universala Esperanto-Asocio» (World Esperanto Association)(sitter i komite for æresmedlemskap). I Den annen verdenskrig var han i U.S. Army Air Corps som bombesiktemekaniker og våpeninstruktør. Siste kjente bosted var i Sør- England.
Karriere
Startet som illustratør for EC Comics i to hefter: Weird Fantasy og Weird Science. Mange av de tidlige historiene ble derfor utgitt under pseudonymer tilhørende forlagenes «forfatterfabrikker». I tillegg leverte han tegneseriestriper til avisene, og skapte figuren Rick Random. Han var nå mere kjent som forfatter av bøker med satirisk og humoristisk innhold. Stainless Steel Rat-serien og Bill, the Galactic Hero som er satire over Heinleins Starship Troopers. I 1950- og 60-årene var han hovedtekstforfatter av Lyn Gordon-striper som først gikk til avisene og siden samlet som fast innslag i ukebladet/magasinet Comics Revue. Selv om han la ved skisser til tegnerne for å hjelpe på det vitenskapelige, ble bidragene hans stort sett oversett.Av de mere seriøse bøkene fortjener dystopien ''Make Room! Make Room!'' å nevnes. Den handler om en sliten politimann i New York i en verden som er så overbefolket at alt er kvotert, inklusive golvplass. Boken ble kjøpt opp som filmmanus, men filmen er helt annerledes. En periode arbeidet han og Brian Aldiss tett på et større antologiprosjekt, og i 1970-årene gjorde de en innsats for å heve nivået på bokkritikkene. Harrison var stort sett liberal i sin verdensanskuelse, og lar sine helter tenke seg godt om før de tyr til maktmidler. Det er ikke alltid til å unngå.
Deathworld serien
Om en spiller med mere enn almindelig spilleflaks som blir engasjert i å redde en planetbefolkning fra seg selv og finne en ny helvetesplanet til dem.
To the Stars trilogy
Skildrer en verden full av skjulte motsetninger. Helten blir overbevist om at et systemskifte er nødvendig. Forvisningen er til en planet der det både gjelder å dyrke mat, men også om å erobre returplass og vinne over jordens romforsvar.
The Stainless Steel Rat serien
Helten er interplanetarisk mestertyv som blir engasjert av Interplanpol til å fange andre storskurker. Redder det meste i hver bok. Opplistet etter indre sammenheng.
Peder Hersleb
Peder Hersleb (født 25. mars 1689 på Stod prestegård nær Steinkjær, død 4. april 1757 i København) var biskop i Akershus stift i Norge fra 1730 – 1737 og biskop over Sjælland fra 1737 til sin død.
Oppvekst og utdanning
Prestekallet gikk i arv gjennom flere år i slekten uten at man knyttet til seg stedsnavnet. Det skjedde først på midten av 1600-tallet,da noen flyttet til Norge. De tok navnet Hersleb, til minne om sitt tidligere hjemsted Herslev.
Til denne slektslinjen hører Peder Hersleb, sønn av presten Christopher Hersleb og Sophie Borch, en prestedatter fra Stod.
I 1707 tok han teologisk eksamen og reiste deretter hjem for å undervise sine yngre søsken. Samtidig øvde han seg på å holde prekener og katekisere, men følte seg ikke trygg på å satse på en prestegjerning. Likevel lovte han sin far at han ikke skulle ta et yrkesvalg før han fylte 30 år, som kunne hindre ham i å bli prest.
Hersleb tenkte først på å utdanne seg innen juss og reiste sammen med sin bror til København i 1713. Her deltok han i en disputas på en slik måte at han av konsistoriet fikk magistergrad.
Etter forslag fra kongefamiliens prest, Peder Jespersen, ble han i 1714 utnevnt til feltprest. Han fulgte deretter kronprinsens regiment til Holsten og lå senere med forskjellige troppeavdelinger i nordtyskland, hvor han overvar Stralsunds erobring.
Mens han tjente som feltprest fikk han god trening i å snakke tysk, og det betydde mye for ham seinere i livet. Han måtte ofte holde prekener for Frederik IV, som den gang oppholdt seg ved hæren.
I de sju årene han virket i denne stillingen måtte han ofte preke for det kongelige herskap på Frederiksborg slott, Fredensborg slott og Hirschholm slott, oftest på tysk.
Møte med den tyske pietismen
Men i 1725 ble han flyttet til København som dansk hoffpredikant, og han ble i 1727 medlem av misjonskollegiet og meddirektør for Waisenhuset, som han innviet våren 1728.
Kort etter fulgte han kronprins Christian og kronprinsesse Sophie Magdalene på en badereise til Carlsbad. På tilbakereisen kom de i forbindelse med flere av de såkalte «fromme Grevefamilier», også med grev Zinzendorf. Under noen dagers opphold i Halle besøkte de de store pietistiske stiftelsene Waisenhuset og Pedagogiet.
Williamson County
Williamson County er navnet på tre fylker i USA:
Peder Hersleb
Møte med den tyske pietismen
For Herslebs religiøse utvikling skal denne reisen hatt stor betydning. Han fikk mulighet til å se den tyske pietismen på nært hold, men følte seg ikke knyttet til den.
Biskop i Christiania fra 1730 og biskop over Sjælland fra 1737
Da Frederik IV i 1730 lå dødssyk i Odense, ble Hersleb kalt til ham og tjente ham på hans dødsleie. Dagen etter kongens død, da Christian VI besteg tronen, var en av hans første regjeringshandlinger å avskjedige biskop Bartholomæus Deichman i Christiania og utnevne Hersleb til hans etterfølger. Hersleb ønsket ikke denne stillingen, men lot seg overtale av kongen. Han ble likevel en tid i Danmark, til han som Norges øverste biskop skulle delta i kroningen 6. juni 1731.
Hans virksomhet i det nye embete ble av stor betydning for Den norske kirke og skapte en åndelig vekkelse som virket lenge etter hans levetid. På høsten 1737 ble han kalt tilbake til Danmark, hvor han 27. oktober ble utnevnt til Sjællands biskop.
I 1738 innviet han Vår Frue kirke i København etter brannen. Samme år ble han opptatt i generalkirkeinspektionskollegiet, ble medlem av generaldireksjonen for de fattige, og ble utsending for de fransk-tyske reformerte menighetene.
Han ble også medlem av komiteen for De lærde Skoler og hadde stor påvirkning av den nye skoleordningen av 1739.
Hersleb døde 4. april 1757 og ble begravd i Holmens kirkes kapell i København.
Museum Ovartaci
Museum Ovartaci er et kombinert kunstmuseum og psykiatrisk, historisk museum som tidlege lå på Risskov Psykiatriske Hospital i det nordlige Aarhus, Jylland, men fra april 2019 ligger på Katrinebjergvej 81 i Aarhus N.
Museets råder over ca. 9 000 verk – hvorav 850 er utstilt, og som alle har til felles at de er skapt av kunstnere med psykiske lidelser. Museet er oppkalt etter Ovartaci som var innestengt på Risskov i 56 år, og som i denne perioden skapte flere verk, senere hyllet av Asger Jorn og Per Kirkeby. Sistnevnte er museets protektor.
Ratzeputz
Ratzeputz er et tysk krydderbrennevin/bitterdram smaksatt med ingefær. Det er kjent for sin gode effekt på magen og sitt relativt høye alkoholinnhold (58%). Tidligere var også sterkere varianter av snapsen tilgjengelige.
Snapsen ble utviklet av Peter Weidmann fra Celle i 1877. Firmaet C. W. Baland und Langebartels Peter Weidmann Erben GmbH ligger fortsatt der. Celle ligger på Lüneburger Heide, og drikken kalles derfor også «Heidenlikør».
Vilhelmine Marie
Vilhelmine Marie, (født 18. januar 1808, død 30. mai 1891) var en dansk prinsesse og datter av Frederik VI og Marie Sophie. Hun ble viet til sin fetter den senere Frederik VII den 1. november 1828 i Christiansborg slottskirke.
Ekteskapet forente kongehusets to linjer som etter prins Christian Frederiks opptreden i Norge i 1814 hadde stått i et kjølig forhold til hverandre.
Bryllupet ble feiret med stor festivitas med taler, dikt, fyrverkeri og offentlige festligheter. J.L. Heibergs festskuespill Elverhøj var skrevet spesielt til begivenheten.
Paret ble separert i april 1834 og tre år senere – 4. september 1837 – ble de skilt.
I 1838 giftet Vilhelmine Marie seg med sin fetter Carl av Glücksborg, en eldre bror av den senere Christian IX.
Begge hennes ekteskap var barnløse.
Inga Bejer Engh
Inga Bejer Engh (født 31. desember 1970) er barneombud. Hun er utdannet jurist og er tidligere tingrettsdommer og statsadvokat. Sammen med statsadvokat Svein Holden var hun aktor i rettssaken mot den senere terrordømte Anders Behring Breivik. Hun ble utnevnt til barneombud 25. mai 2018 og tiltrådte i august samme år.
Engh er candidata juris. Etter endt utdannelse arbeidet hun med internasjonal rett for De forente nasjoner i New York. Da hun vendte tilbake til Norge ble Drammen tingrett hennes arbeidsplass, deretter Oslo tingrett, Asker og Bærum politidistrikt, og fra 2002 var hun statsadvokat. Den 6. juni 2014 ble hun utnevnt til tingrettsdommer ved Oslo tingrett.
Sammen med statsadvokat Svein Holden var hun aktor i rettssaken mot den senere terrordømte Anders Behring Breivik. I forbindelse med rettssaken fikk hun tidlig ros for sin håndtering av den tiltalte, også fra utlandet.
Da Edward Snowden ble tildelt Ossietzky-prisen for 2016, men ikke hadde noen garantier mot å bli utlevert til USA om han reiste til Norge for å motta den, kom saken opp i Oslo tingrett i form av et privat søksmål rettet mot Justisdepartementet. Den 27. juni 2016 avviste Engh saken og dømte også Snowden å betale statens saksomkostninger med 7,000 kroner.
Canadamesterskapet i rullestolcurling
Canadamesterskapet i rullestolcurling er det nasjonale mesterskapet i rullestolcurling i Canada. Mesterskapet har vært arrangert siden 2004.
Nord-Korea under Sommer-OL for ungdom 2010
Nord-Korea under Sommer-OL for ungdom 2010. Nord-Korea sender 11 deltakere til Sommer-OL for ungdom 2010 i Singapore.
Harald Bache-Wiig
Harald Carl Bache-Wiig (født 14. mai 1946) er professor i nordisk litteraturvitenskap ved Institutt for lingvistiske og nordiske studier ved Universitetet i Oslo. Bache-Wiig regnes som en av Norges fremste eksperter på barne- og ungdomslitteratur og har skrevet en rekke fagbøker om dette emnet.
Harald Bache-Wiig er gift med professor Sylvi Penne og far til skuespiller Anna Bache-Wiig.
Tuveraset
Tuveraset (Raset i Tuve) var et kvikkleireskred som inntraff klokken 16.09 den 30. november 1977 i Tuve på Hisingen i Göteborg. Det krevde ni dødsoffer og er dermed en av de verste naturkatastrofene i Sverige i moderne tid.
Xbox Games Store
Xbox Games Store (tidligere Xbox Live Marketplace) er en av tjenestene man får tilgang til når man kobler Xbox 360 og Xbox One opp mot internett, dette gjelder uansett hvilken konto man har via Xbox Live (Gull eller Sølv, se egen side). Xbox Live Marketplace gir deg tilgang til spilldemoer, bonusmateriale og spill til Xbox Live Arcade. I NTSC-territorier (USA, Japan o.l) har man også muligheten til å laste ned filmer, TV-serier og trailere via Xbox Live Marketplace, dette kommer senere til PAL-territorier (Eurasia).
Joachim Andreas Koht
Joachim Andreas Koht (noen ganger skrevet Koth) (født 7. august 1805 i Kongsberg, død 18. juli 1884 i Tromsø) var en norsk apoteker og politiker, som var ordfører i Bodø i fra 6. juni 1846 til 12. oktober 1847. Han startet som assistent hos apoteker Hans Adolph Reetz i 1831. I 1844 flyttet han til Bodø, der han fikk han borgerskap som apoteker og overtok Bodø apotek. Han flyttet tilbake til Tromsø i 1847 og overtok Tromsø apotek etter Reetz, som han betalt 11 000 speciedaler for.
Familieliv
Joachim Andreas Koht ble født 7. august 1805 i Kongsberg, med foreldrene Hans Jacob Koht and Anna Marie Schive Han var gift med Johanne Andrea Conradi. , og sammen fikk de fire barn.
Budhil vannkraftverk
Anleget er et såkalt CDM-prosjekt under FN, og bygges ut av selskapet Lanco Group.
Odontocarus
Odontocarus er en slekt av løpebiller.
Utseende
Middelsstore (ca. 15 millimeter), avlange, blanke, svarte løpebiller. Slekten utmerker seg særlig ved at hodet er stort med kraftige kjever. Kroppen er tett punktert. Hodet og kjevene (mandiblene) er store, antennene kraftige og rundt halve kroppslengden. Pronotum er hjerteformet, kraftig innsnevret ved roten. Dekkvingene er jevnbrede med kraftige punktstriper.
Levevis
Mange av markløperne er generalister som kan finnes i mange ulike miljøer, først og fremst på bakken. Disse artene kan klatre opp og spise på blomster.
Utbredelse
Slekten er utbredt i Sør-Europa, Nord-Afrika og Vest-Asia.
Kristian Ottosen
Han flyttet som ung til Bergen, tok examen artium (1940) og var under krigen med i Theta-gruppen. I 1942 ble han arrestert og satt som Nacht und Nebel-fange i Sachsenhausen, Natzweiler-Struthof, Dachau, Ottobrunn, Vaihingen og Neuengamme.
Etter krigen studerte han i Bergen og ble leder for Studentsamskipnaden i Bergen der. Fra 1950 til 1979 var han direktør og leder av Studentsamskipnaden i Oslo som i 1991 etablerte Kristian Ottosen-prisen. Han var sentral i «Ottosen-komiteen» som stod bak utredningen som ledet til etablering av distriktshøgskolene (1969). Ottosen var også pådriver for etableringen av Statens lånekasse for utdanning. Han satt som styreleder i NRK 1972-1979 og Nationaltheatret 1981-1989.
Som pensjonist skrev han rekke bøker om norske krigsfanger og fangeleirene. Han mottok «Fritt Ords honnør»-pris i 2002.
I 1994 ble han utnevnt til kommandør av St. Olavs Orden. Studentsamskipnadens servicebygg ved Universitetet i Oslo, Kristian Ottosens hus, er oppkalt etter ham.
27. oktober 2010 hedret Studentsamskipnaden i Bergen hans innsats ved å kalle opp festplassen ved bybanestoppet på Fantoft etter ham.
Han var far til Gro Ottosen (1949) og Rune Ottosen (1950).
Bigbang
Bigbang er et norsk rockeband startet i 1992. Originalbesetningen bestod av Øystein Greni på gitar og vokal, Christer Engen på trommer og Erik Tresselt på bass. Siden starten har det vært flere utskiftninger av medlemmer, og totalt har fire bassister og fem trommeslagere vært medlem i kortere eller lengre tid. Dagens besetning består av Greni, Olaf Olsen på trommer og Nikolai Hængsle på bass.
Gjennom årene har de produsert ni studioalbum: Waxed (1995), Electric Psalmbook (1999), Clouds Rolling By (2000), Frontside Rock'n'Roll (2002), den kjente dobbel live plata Radio Radio TV Sleep (2004) (dobbelt-album med en akustisk og en elektrisk del), Poetic Terrorism (2005), Too Much Yang (2007), Edendale (2009), Epic Scrap Metal (2011), The Oslo Bowl (2013) og Glory Chord (2019). De har også gitt ut en DVD med navnet Radio Radio TV Sleep. I desember 2007 ga de ut samleplaten Something Special – The Best of Bigbang. De fikk Gammleng-prisen i 2014 og har vært nominert til totalt elleve Spellemann- og Alarmpriser.
Historie
Bigbang ble startet i 1992 av Øystein Greni, Christer Engen og Erik Tresselt. Den første plata, Waxed, ble gitt ut i 1995 på Grenis eget plateselskap, Grandsport Records. I 1997 ble singelen «How Do You Do» gitt ut på 7" vinyl, også denne på Grandsport. Singelen ble gitt ut i fire ulike farger: Sort, gul, grønn og rød.
I 1998 solgte Greni Vespaen sin for å finansiere innspillingen av plata Electric Psalmbook. Også dette ble gitt ut på eget plateselskap, ettersom ingen andre plateselskaper var interessert. På denne tiden var det mye turbulens innad i bandet, og de var i praksis oppløst da de spilte på by:Larm vinteren 1999. Til deres store overraskelse ble de svært godt mottatt, og flere plateselskaper meldte sin interesse. De endte med å signere en platekontrakt med Warner, og Electric Psalmbook ble gitt ut på nytt samme høst.
14. februar 2000 ble EPen Girl in Oslo gitt ut, og kun fem dager senere ble en internasjonal utgave sluppet i Tyskland, Sveits og Østerrike. Denne hadde en annen sangliste, med en blanding av spor fra EP-ene Girl in Oslo og New Glow, som ble utgitt i juni 2000. I august samme år utkom langspilleren Clouds Rolling By i august. Albumet ble gitt ut både på CD og LP, hvorav LP-utgaven ble presset i kun 500 eksemplarer.
I juni 2001 ble EP-en Smiling For gitt ut, den første innspillingen de gjorde i sitt eget studio. Deres fjerde album, Frontside Rock'n'Roll, ble gitt ut i mai 2002. Tittelkuttet er skrevet til to av Grenis venner som begge døde under tragiske omstendigheter ikke lenge før plata ble gitt ut. I juni 2002 ble albumet Waxed re-utgitt på Warner.
Vinteren 2003 turnerte Bigbang i Norge. De holdt to konserter de fleste stedene de spilte: en akustisk og en elektrisk. Alle konsertene ble tatt opp, og de beste sangene ble gitt ut på det doble livealbumet Radio Radio TV Sleep i august 2003. Senere samme år ga de ut en DVD hvor hoveddelen bestod av opptak fra turneen.
Etter utgivelsen av Radio Radio TV Sleep var bandet ferdig med sin kontrakt hos Warner, og Øystein Greni valgte å fortsette på sitt eget Grandsport Records i stedet. Plata Poetic Terrorism ble gitt ut 14. april 2005 og tok Bigbangs suksess til nye høyder. To år senere var bandet tilbake hos Warner med albumet Too Much Yang. Albumet ble spilt inn i blant annet det legendariske platestudioet Capitol.
Mandakini vannkraftverk
Anlegget vil bestå av to separate demninger:
The Spirit Awakened
The Spirit Awakened er en amerikansk stumfilm fra 1912, regissert av D. W. Griffith.
Sylvi Penne
Sylvi Penne (født 20. juli 1947) er professor i norsk ved Avdeling for lærerutdanning og internasjonale studier ved Oslomet – storbyuniversitetet. Hun har tidligere undervist i både grunnskolen og i den videregående skolen. Sylvi Penne arbeider primært med norskdidaktikk og har publisert en rekke titler innenfor norskdidaktiske emner.
The Star of Bethlehem
The Star of Bethlehem er en amerikansk stumfilm fra 1912 regissert av Lawrence Marston.
The Spirit Awakened
Handling
En jente, hennes far og mor sliter for å beholde det lille småbruket sitt, som de måtte pantsette. Boliglånet forfaller snart. Men pengene de har holder ikke til å betale alle utgiftene deres. På gården arbeider det også to gårdsarbeidere.
En av disse arbeiderne forsøker å hjelpe familien, når han får vite om alle de økonomiske problemene deres. Men den andre arbeideren planlegger å stjele alle pengene familien allerede har samlet inn, og deretter stikke av før dem har oppdaget planene hans.
Eura
Eura er en kommune i landskapet Satakunta i Finland. Kommunen har, etter sammenslåingen 1. januar 2009 med Kiukais, cirka 12 500 innbyggere og et areal på 630,26 km² hvorav 51,36 km² er vann. Eura er en finskspråklig kommune som grenser til kommunene Säkylä, Kumo, Harjavalta, Nakkila, Euraåminne, Raumo, Letala, Virmo og Pöytyä.
Sylvi Penne
Sylvi Penne er gift med professor Harald Bache-Wiig og er mor til skuespilleren Anna Bache-Wiig.
Eura
Eura er særlig kjent for gravfeltet Luistari som har rike vikingefunn.
Now That’s What I Call Music! 1
'Now That's What I Call Music! 1' er det første samlealbumet i den norske Now That's What I Call Music-serien og ble utgitt 23. november 2009.
Kilder
Now That's What I Call Music! discography
Anker (andre betydninger)
Anker kan refererer til:
Kremleordenen
Kremleordenen er en orden av Agaricomycetes og omfatter tolv familier, 80 slekter og over 1700 arter. Til ordenen hører ikke minst kremlefamilien.
Sykkelkjede
Kjede eller sykkelkjede er en mekanisk innretning som brukes for å overføre kraft fra pedaler til drivhjulet av en sykkel, for fremdrift av denne. De fleste sykkelkjeder er laget av vanlig stål eller legeringer, men noen er krombelagte eller laget av rustfritt stål for å unngå rust eller for et mer estetisk utseende.
Se også
Catena (meccanica)
Volatilitet
Volatilitet er et begrep fra finansverdenen som brukes om usikkerhet i kursen for aksjer og andre finansielle instrumenter. Det uttrykker hvor mye prisen på en aksje svinger/varierer over tid sammenliknet med en annen indeks. Jo mer aksjens verdi endres sammenliknet med indeksen (på børsen hvor aksjen er notert), desto høyere er aksjens volatilitet.
Den norske børsen har en høy volatilitetsverdi, fordi den svinger kraftigere opp og ned enn det andre mer stabile markeder gjør. Svingningene på Oslo Børs skyldes ofte endringer i oljepris, dollarkurs og rentenivå hjemme og globalt og den generelle økonomiske utviklingen i verden.
Volatilitet er også et statistisk mål for svingningene i en tidsserie.
Matematisk definisjon
Den årlige volatiliteten \sigma er standardavviket \sigma av instrumentets logaritmiske avkastning i et år.
Den generaliserte volatiliteten \sigma_T for et tidsspenn T i år er uttrykt som:
.
For eksempel: Dersom den daglige logaritmiske avkastningen av en aksje har et standardavvik på 0.01 og det er 252 handelsdager i et år, er tidsperioden av avkastningen 1/252 og den årlige volatiliteten er
Den månedlige volatiliteten (f.eks., T = 1/12 av et år) blir
Bul (astronomi)
Innen astronomi er en bul en tettpakket gruppe av stjerner i en større formasjon. Begrepet refererer seg nesten utelukkende til den sentrale gruppen av stjerner som finnes i de fleste spiralgalakser. Buler ble historisk antatt å være elliptiske galakser som tilfeldigvis hadde en skive av stjerner rundt seg, men høyoppløselige bilder fra Hubble-teleskopet avdekket at mange buler har egenskaper som ligner mer på spiralgalakser. Det antas nå at det finnes minst to typer buler; buler som er lik elliptiske galakser og buler som er lik spiralgalakser.
EM i roing 1962
EM i roing 1962 (europamesterskapet i roing) ble arrangert i Øst-Berlin i Øst-Tyskland i 1962.
Physocnemum
Physocnemum er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, matte, mørkbrune trebukker med litt flat kroppsform. Dekkvingene kan ha gulaktige og svarte tegninger. Antennene er tynne og kortere enn kroppen. Pronotum har rundede sider og er nærmest ovalt, dekkvingene er parallellsidige.
Utbredelse
Slekten er utbredt i det østlige Nord-Amerika.
Alpint under Paralympiske vinterleker 2018 – Utfor menn
Utfor menn var en øvelse under Paralympiske vinterleker 2018 som ble avholdt i Jeongseon Alpine Centre, Sør-Korea. Konkurransen fant sted 10. mars 2018.
Synshemmet
I klassen utfor synshemmet har utøverne med synshemning en ledsager. De to alpinistene blir regnet som et team og medaljer blir delte ut til begge.
Jens Juel (maler)
Jens Jørgensen Juel (født 12. mai 1745 i Balslev på Fyn i Danmark, død 27. desember 1802 i København ) var en dansk kunstmaler fra siste del av rokokkoen som regnes som en av de ypperste portrettmalerne i Danmark. Han var også den som satte landskapsmaleriet på kartet som en selvstendig billedtype.
Bakgrunn
Jens Jørgensen Juel studerte først i fem år hos maleren Johann Michael Gehrmann i Hamburg før han knapt 20 år gammel kom til København for å fullføre utdannelsen ved Det Kongelige Danske Kunstakademi. Helt fra begynnelsen av malte han portretter, først av familie og venner av husverten, senere av borgerskapet og fra 1770-tallet av adelige og kongelige.
Maler
Ved Kunstakademiet konkurrerte han om og vant den lille gullmedaljen i 1767 og den store i 1771. Han fikk ikke det medfølgende reisestipendiet, men mottok i stedet en gave på 400 riksdaler årlig i fire år fra en krets av anonyme givere.
Fra 1772 befant han seg i åtte år på studiereise utenlands, blant annet i Roma og Paris. Størst betydning fikk oppholdet i Sveits hvor han tilbrakte tre år; fra 1777 til 1779. Her kom Juel i kontakt med den nye dyrkingen av naturen som sprang ut fra idéene til den sveitsiskfødte franske filosofen Jean-Jacques Rousseau.
Fra 1780 etablerte han seg igjen i København som portrettmaler med kongehuset, adelen og det høyere borgerskapet som kunder.
Juel malte også flere nordmenn, som Bernt Anker og Peder Anker. Familieportrettet av sistnevnte som Juel malte i 1792, henger fortsatt på Bogstad gård.
Han ble medlem av Kunstakademiet i 1782, professor samme sted i 1786 og var dets direktør 1795–1797 og 1799–1801.
Juel var gift med Rosine Dørschel. To av deres døtre giftet seg etter tur med maleren Christoffer Wilhelm Eckersberg.
BI Lacrosse
BI Lacrosse, også kalt BI Lions, er Handelshøyskolen BIs offisielle lacrosselag. Laget ble startet våren 2005 av Ole Petter Leite og medstudenter. Lagets farger er blått og hvitt og har et løvehode som sin logo.
Historikk
BI Lacrosse har deltatt i flere turneringer nasjonalt og internasjonalt og har som sitt foreløpige høydepunkt NM-gull fra 2007 sammen med Oslo Lacrosse. Lørdag 16. juni 2007 ble det for første gang arrangert NM i lacrosse på Hemingbanen i Oslo. Et mikslag bestående av spillere fra BI Lacrosse og Oslo Lacrosse sto igjen som Norgesmestere etter å ha slått henholdsvis NHH Lacrosse 4-1 og HiA Lacrosse 13-0. BI Lacrosse tok 3.-plass i Norgesmesterskapet 2008, etter NHHI Lacrosse (2.-plass) og Oslo Lacrosse (NM-gull).
Kamalanga kullkraftverk
Kamalanga kullkraftverk er et kullkraftverk i distriktet Dhenkanal i delstaten Orissa i India. Total effekt er 1 050 MW, men skal nå totalt 1 400 MW når anlegget står ferdig utbygd i 2012. Brenselstype blir bitumenøst kull. Utbygger er energiselskapet GMR Energy.
Chevening
Chevening er en landsby og et verdslig sogn i distriktet Sevenoaks i grevskapet Kent i England. Den ligger nordvest for byen Sevenoaks, på sørhellingen av North Downs og rett ved elven Darent og motorveien M25. Bortsett fra landsbyen består sognet av spredt bebygget landbygd. Sognet er et lite i areal, 10,5 km i lengden og 1,6 km bredden. Ved folketellingen i 2011 hadde landsbyen og sognet en befolkning på 3 092 innbyggere.
Bortsett fra landsbyen er omgivelsene bondeland. Herregården Chevening House ligger ved landsbyen, og pilegrimenes vei, Pilgrims' Way, går gjennom sognet. Sognekirken er viet til den hellige Botwulf av Thorney (død 680), som også kalles Botulph. I nærheten av herregården går ruten som Harold Godwinsons fulgte til slaget ved Hastings i 1066. Ledet sørover langs hva som i dag er Chipstead Lane, krysset Vilhelm Erobrerens rute etter slaget mot London langs pilegrimsveien.
Det første slaget om de masuriske sjøer
Det første laget om de masuriske sjøer var en tysk offensiv på østfronten under første verdenskrig. Slaget var det siste under Russlands invasjon av Øst-Preussen, og ble utkjempet ved de masuriske sjøer i datidens Øst-Preussen, i dagens Polen. Slaget endte med tysk seier, og russerne trakk seg så ut av Øst-Preussen, for så å aldri komme tilbake på tysk territorium under første verdenskrig.
Bakgrunn
Den russiske offensiven vestover hadde startet bra for russerne, hvor de tyske styrkene ble tvunget vestover fra grensen mot Königsberg av russiske styrker under ledelse av Paul von Rennenkampf. I mellomtiden rykket en annen russisk styrke inn fra sør og prøvde å isolere de tyske styrkene rundt Königsberg. Men oberst Max Hoffmann utviklet en plan for å angripe disse styrkene mens de rykket nordover gjennom et kupert terreng. Hoffmanns plan ble umiddelbart og denne styrken ble slått i slaget ved Tannenberg 26. - 30. august 1914.
31. august, etter tapet ved Tannenberg, stoppet Rennenkampf sine styrker for å søke å samle og sikre disse i tilfelle av et tysk angrep. Han forsøkte å trekke styrkene tilbake til en linje fra Königsbergs forsvarslinje i nord til de masuriske sjøer ved Angerburg i sør. De mest erfarende styrkene ble plassert i hovedlinjen i sør. I disse posisjonene ville Rennenkampf vente på russiske forsterkninger fra sør.
Virkninger
Den tyske seireren, sammen med de øvrige forutgående slagene knuste de russiske militære styrkene i området og kastet dem ut fra tysk territorium. I mellomtiden var nye tyske styrker, under kommando av Colmar von der Goltz i stand til å utnytte situasjonen ved trygt å kunne rykke inn i posisjoner hvor de truet restene av de russiske styrkene. Lengre mot sørvest kunne tyskerne bygge opp en ny styrke slik at de ikke lenger etter kunne møte russerne igjen med en større styrke enn hva russerne hadde.
Imidlertid hadde dette også en kostnad. De nye styrkene ble hentet fra vestfronten og svekket de tyske posisjonene der, noe som viste seg ved det samtidige slaget ved Marne. Selv om disse tyske seirene var viktig strategisk, så skulle de viktigste slagene på Østfronten stå mellom Østerrike-Ungarn og Russland lenger sør, og her lyktes Russland i større grad, blant annet under det samtidige slaget om Galicia. Det skulle derfor gå ytterligere et år før Tyskland og Østerrike-Ungarn skulle bli istand til å presse Russland tilbake fra Galicia og deretter fra Kongress-Polen.
Disse tyske seirene førte også til at Hindenburg ble feiret som en helt i Tyskland, og etterfulgte Erich von Falkenhayn som generalstabssjef sommeren 1916. Imidlertid var hans stabssjef Erich Ludendorff hovedarkitekten bak disse og senere av Hindenburgs seire.
Racquetball
Racquetball er en innendørs ballsport som spilles med racket og gummiball, men uten nett.
Spillet kan minne om squash.
Juho Kusti Paasikivi
Juho Kusti Paasikivi (født 27. november 1870 i Hämeenkoski, død 14. desember 1956 i Helsingfors) var en finsk jurist og politiker tilknyttet Samlingspartiet. Han var Finlands sjuende president, fra 1946 til 1956.
Paasikivis politiske liv strekker seg over mer enn 50 år, og det ble hans oppgave å utforme og sette ut i livet den særegne finske utenrikspolitikken under den kalde krigen: En nøytralitetspolitikk hvis kjerne var å opprettholde så mye finsk selvstendighet som mulig, uten å provosere den store naboen i øst, Sovjetunionen.
Tidlige år
Han ble tidlig foreldreløs, og vokste opp hos en tante. Moren døde da han var fire, faren – som var kjøpmann – døde da gutten var 14 år. Han var født Johan Gustav Hellstén, men finnifiserte navnet i 1885, ved at han direkte oversatte sitt svenske etternavn til finsk, og tok de tilsvarende finske navnene for fornavnene. Han var en selvstendig, endog egensindig, ung mann som fikk gode karakterer på skolen. Han begynte først å studere kunstfag og russisk språk, men skiftet av brødhensyn til jus, og tok eksamen i 1897. I 1901 ble han dr.juris., og fikk jobb som amanuensis ved Universitetet. Året etter begynte han som direktør i skattedirektoratet.
Han meldte seg inn i Finska partiet, skrev i aviser, og engasjerte seg aktivt i det politiske liv og i samfunnsdebatten. Han deltok i arbeidet med riksdagsreformen som medførte at stenderlantdagen ble avløst av en enkammer-riksdag i 1907, og møtte som riksdagsrepresentant der. Han fikk tidlig lederoppgaver, og var medlem av to «senat» (de facto regjeringer) 1908-09, i det første var han finansminister. Fra 1917 satt han i de nyopprettede konstitusjonskomiteen, blant annet sammen med Ståhlberg, som skulle utrede landets fremtidige statsform. Som russisktalende hadde han en viktig rolle i forhandlingene med den midlertidige russiske regjeringen. Paasikivi var i utgangspunktet ingen selvstendighetsforkjemper, men begivenhetene i 1917, med oktoberrevolusjonen, fikk ham til å mene at det finske folket hadde fått sin frihet i gave, og at denne friheten burde sikres. Sammen med Svinhufvud, som var riksforstander i 1918, var han (med sin sentrale rolle i senatets finansdepartement, og derved de facto statsminister) førende i fremstøtene for å få en tysk prins, Fredrik Karl av Hessen, som monark.
Paasikivi hadde sluttet i skattedirektoratet i 1914, og var direktør i Kansallis-Osake-Pankki fra 1914 til 1934. I denne tiden ledet han banken til å bli landets største forretningsbank. Forhold knyttet til hans lederstil, den generelle økonomiske nedgangen, og belastningen i forbindelse med hans første kones død i 1931, førte til at han sa opp sin stilling i 1934. Som formann i Samlingspartiet 1934-36 valgte han en retning som tok avstand fra fløypartiene både til venstre og høyre.
Utenrikspolitikk i krigstid
Da Mannerheim tiltrådte som president i 1944 mente han at stabilitet og troverdighet overfor Sovjetunionen måtte være et hovedmål i finsk politikk, og at Paasikivi var den best egnede til å gjennomføre dette. Han utnevnte derfor Paasikivi til statsminister.
President under den kalde krigen
Mannerheims korte presidentperiode var delvis preget av sykdom, og Paasikivi var derfor fungerende statsoverhode i deler av tiden 1944-46.
Finlands sikkerhet og utenrikspolitiske situasjon i etterkrigstiden ble bestemt delvis gjennom Paristraktatene i 1947, og deretter gjennom VSB-avtalen fra 1948. Avtalen om Vennskap, Samarbeid og Bistand var en tosidig finsk-sovjetisk avtale, som ble kjernen i det som senere ble kalt «Paasikivi-Kekkonen linjen» i finsk utenrikspolitikk. I 1955 ble Finland medlem av FN og Nordisk råd, og begge deler ble oppfattet som en normalisering av finsk selvstendighet. Året etter ble den sovjetiske militærbasen i Porkala tilbakeført til Finland. Paasikivi, som tidligere ble hengt ut som Wall Street-lakei i sovjetiske aviser, mottok Leninordenen i 1954.
Da han gikk av som president i mars 1956, overlot han embedet til Uhro Kekkonen, som hadde ledet fem regjeringer i perioden 1950-56. Paasikivis plan var å gjenoppta arbeidet med memoarene som ble påbegynt våren 1941, etter at han oppga rollen som sendemann til Moskva, og som ble avbrutt da han høsten 1941 ble hentet inn i regjeringen. Han døde imidlertid mindre enn et år etter at hans tjenestetid var omme.
Han var gift to ganger. Med sin første kone Anna Matilda Forsman (1869–1931) hadde han fire barn. Hans andre kone Allina (Alli) Valve (1879–1960) overlevde ham med fire år. Som president bodde han i Presidentpalasset i Helsingfors, selv om både forgjengeren og etterfølgeren bodde i villaen Ekudden.
A String of Pearls
A String of Pearls er en amerikansk stumfilm fra 1912, regissert av D. W. Griffith.
Handling
En fattig ung mann blir alvorlig syk, men hans velstående arbeidsgiver nekter å hjelpe ham. I stedet bruker arbeidsgiveren en formue på et flott perlekjede til hans egen kone.
Men den fattige mannen blir frisk ved hjelp av sine vennlige naboer, samtidig som den velstående mannens kone blir syk og dør - bare med det ubrukelige halskjedet ved hennes side.
Xbox Live Arcade
Xbox Live Arcade (XBLA) er en digital nedlastningstjeneste for videospill tilgjengelig gjennom distribusjonstjenesten Xbox Games Store fra Microsoft for spillkonsollen Xbox 360. Den fokuserer på mindre, nedlastbare videospill fra større utgivere og uavhengige utviklere. Spillene varierer i pris, og er et utvalg av arkadespill og spill for eldre konsoller, samt nyskapte titler laget spesielt for tjenesten.
Tjenesten ble først tilgjengelig for den opprinnelige Xbox-konsollen 3. november 2004 i USA, og senere i 2005 i Europa. For at forbrukere skulle få tilgang til nettverket, måtte de skaffe en spesial-CD som kom samlet med nye Xbox-konsoller eller direkte fra Microsoft.
Agno (Luzon)
Den springer ut i provinsen Benguet, ca. 10 km nord for Kabayan. Kildeområdet er innved Mount Data i Cordillera Central i en høyde av 2090 moh. Bare noen få kilometer nordenfor utspringer også elvene Chico og Abra.
Agno flyter først mot sør. Etter 17 km kommer den til Ambuklao-sjøen. I nærheten av Urdaneta i Pangasinan snur den retning sørvest, og etter noen kilometer til snur den helt mot vest. Først fra Aguilar vender den mot nord og etter noen kilometer tømmer den seg i Lingayenbukten, nær byen Lingayen.
Agno er oppdemmet ved San Manuel og San Nicolas av San Roque-demningen.
Dens viktigste sideelv er Tarlac, som har sine kilder ved vulkanen Pinatubo i Zambalesfjellene.
Drivanker
Et drivanker (eller nødanker) er en enhet som slepes etter skip, redningsflåter eller andre sjøfartøy i vanskelige værsituasjoner.